Bagyong Milenyo

Ang Bagyong Milenyo (pandaigdigang pangalan: Xangsane) ay isang bagyo na naka-apekto sa Pilipinas, Vietnam, at Thailand noong panahon ng bagyo sa hilagang-kanlurang Pasipiko ng 2006. Ang pandaigdigang bansag na Xangsane ay isinumite ng Laos at nangangahulugang "gadya" o "elepante".

Nagumpisa ito noong Setyembre 25, 2006 nang mamatyagan ito sa loob ng lugar na pananagutan ng Pilipinas. Nagpalabas ang "Joint Typhoon Warning Center" ng abiso hinggil sa nabubuong unos na tinawag nilang Tropical Depression 18W. 

Noong Setyembre 26, binansagan ng Japan Meteorological Agency ang bagyo bilang Xangsane. Ang Xangsane ay nangangahulugang elepante sa wikang Laos. Pagkalipas ng ilang oras, tinaguriang isang typhoon ang unos.

Tumama ang Bagyong Milenyo sa Samar noong Setyembre 27. Upang hindi magkasakuna, iniutos ng pamahalaan ng Pilipinas na huwag palayagin ang mga sasakyang dagat at huwag paliparin ang mga eroplano. Higit sa 3,500 ang hindi nakabiyahe. Ipinasara din ng pamahalaan ang mga tanggapang publiko at mga paaralan. Ito ay nag landfall sa mga bayan ng: Gamay, Northern Samar, Barcelona, Sorsogon, Castilla, Sorsogon, San Narciso, Quezon, Lucena, Calamba at sa Samal, Bataan.

Typhoon Storm Warning Signal
 PSWS  LUZON  BISAYASPSWS #3  Albay, Batangas, Camarines Norte, Camarines Sur, Catanduanes, Cavite, Kalakhang Maynila, Laguna, Pampanga, Rizal, Tarlac, Zambales  Hilagang Samar, Silangang Samar PSWS #2  Aurora, Marinduque, Kanlurang Mindoro, Silangang Mindoro,, Nueva Ecija, Nueva Vizcaya, Romblon  Kanlurang SamarPSWS #1  Benguet, Ifugao, Mountain Province, Quirino, Pangasinan  WALA

Pinsala
Ayon sa mga opisyal na datos, higit sa 76 katao ang namatay sa Pilipinas at may 69 tao ang nawawala. May 13,072 bahay ang nasalanta ng bagyo at 61,076 pamilya ang naapektuhan. Ang mga malakas na hangin ng Bagyong Milenyo ang dahilan ng pagbagsak ng mga poste ng kuryente at pagkasira ng telekomunikasyon. Nawalan ng kuryente sa mga rehiyon ng Bikol, Timog Katagalugan at Gitnang Luzon. 

Umalis ang bagyo noong Setyembre 29 at nagtungong Vietnam kung saan nakapatay ito ng tatlong tao.

Pagretiro
Ayon sa PAGASA ang pangalang #Milenyo ay hindi na kailanman gagamitin dulot nang malawakang pinsala at mga buhay na nawala, Ang ipinalit sa pangalan nang bagyo ay Mario na nagamit sa taon 2014.

Tingnan ito
 Bagyong Labuyo
 Bagyong Pepeng
 Bagyong Reming
 Milenyo

Mga sanggunian

Kategorya:Mga kalamidad sa Pilipinas ng 2006
Kategorya:Bagyo sa Pasipiko
Kategorya:Bagyo sa Pilipinas
Kategorya:Mga bagyo
Kategorya:2006 sa Pilipinas
Kategorya:Bagyo sa Pilipinas ng 2006
Kategorya:Rinetirong pangalan ng bagyo sa Pilipinas